इस नारे में ही वन्य जीवन की विशेषता और समकालीन दौर की पेचीदगी का सूत्र है। जंगल मां है और जंगल के वन्य प्राणी भाई बहन हैं। यह बात वनवासी ही सोच सकता है। वन्य प्राणियों के खात्मे का इतिहास बताता है कि वनवासियों को, वन्य जीवों को शहरों में रहने वाले अर्थ पिपासु लोगों ने ही समाप्ति की ओर धकेला है। वन्य जीव तो प्रतिरोध नहीं कर सके लेकिन वनवासी अब प्रतिरोध कर रहा है। बहुत कुछ खोकर वह उठ खड़ा हुआ है। संभवत: इसीलिए शहर के लोग भी इसधमाके और जागरण का अनुनाद सुन रहे हैं। कवर्धा की सड़कों पर बैगा बच्चों की रैली से एक अच्छी शुरुवात हुई है। उन्हें देखकर दिनकर की पंक्तियां याद हो आईं...